Jesesi Mungoshi
Jesesi Mungoshi ko kuma Jesese Mungoshi yar'wasan kwaikwayo ce ta ƙasar Zimbabwe. Ta fara fitowa a karon farko a shekarar 1989, a fim mai taken, African Journey.

Ayyuka 
A farkon bayyanarta, an gabatar da Mungoshi a cikin sigar ta 1989 da kuma wacce ta biyo bayan 1990 kashi biyu na fim ɗin gidan telebijin na George Bloomfield, African Journey, wanda kuma ya haska : Jason Blicker, Katja Blomquist, Allan Jordan, Ulla Mahaka da sauransu. 

A shekarar 1991, an saka ta a fim din Godwin Mawuru mai suna, Neria, inda ta fito a matsayin "Neria". Sauran 'yan wasan sune Dominic Kanaveli da Violet Ndlovu da sauransu.  

Hakanan, an saka ta a cikin gajeren fim na 1993 da Farai Sevenzo mai taken, Rwendo, wanda ta fito tare da Yemi Goodman Ajibade, Ben Daniels, Eldinah Tshatedi da Frank Windsor . 

A shekarar 2017, ta fito a fim din barkwanci-soyayya, Cook Off, wanda Tomas Brickhill ya bayar da umarnin, inda ta taka rawar gani a matsayin "Gogo". Fim ɗin, kasancewar shi ne na farko da aka samar a Zimbabwe bayan dogon mulkin Robert Mugabe, an fara shi ne a Burtaniya a ranar 27 ga Yulin, 2019.

Dangane da irin gudummawar da ta bayar ga masana'antar fina-finai ta Zimbabwe, an karrama ta da lambar yabo ta Rayuwa ta Babbar Jami'ar Zimbabwe a watan Mayun 2017 a Masvingo .

Fim din 2020, Shaina, wanda ta kasance tare da sauran 'yan Zimbabwe kamar: Marian Kunonga, Charmaine Mujeri da sauransu, an samu yabo sosai a kasashen waje.

Fina-finai

Amincewa

Rayuwarta 
Ta auri marubuci, ɗan wasan kwaikwayo kuma mawaƙi ɗan ƙasar Zimbabwe, Charles Mungoshi, wanda, a cewar The Zimbabwe Mail da This is Africa reporters, ya mutu a ranar 16 ga Fabrairu, 2019 a Harare, Zimbabwe bayan rashin lafiya na shekaru 10 tana da shekaru 71. An albarkaci auren tare da yara biyar: Farai, Graham, Nyasha, Charles, da Tsitsi, kuma a lokacin mutuwarsa suna da jikoki bakwai. Ma'auratan tare da ɗansu, Farai duk sun shiga harkar fim.

Manazarta

Haɗin waje 

 Jesese Mungoshi akan IMDb
 Jesese Mungoshi akan Flixable